Diari Oficial de la Generalitat Valenciana


Sumari del DOGV 6037, del 17-06-2009 (2009/6979)

RESOLUCIÓ de 29 de maig de 2009, de la Direcció General d'Universitat i Estudis Superiors que modifica, per al curs 2009/2010, la Resolució de 10 de juny de 2003 (DOGV núm. 4532 de 27 de juny de 2003) per la qual es dicten instruccions sobre el procediment i els requisits acadèmics exigits per a concórrer a les proves d'accés a les ensenyances superiors de Disseny de la nova ordenació del sistema educatiu i el procediment de realització de la mateixa a partir de l'any 2003/2004.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6037

Data del DOGV
:   17-06-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/6979


Data del document
:   29-05-2009

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * examen
    * accés a l'educació
    * educació artística

RESOLUCIÓ de 29 de maig de 2009, de la Direcció General d'Universitat i Estudis Superiors que modifica, per al curs 2009/2010, la Resolució de 10 de juny de 2003 (DOGV núm. 4532 de 27 de juny de 2003) per la qual es dicten instruccions sobre el procediment i els requisits acadèmics exigits per a concórrer a les proves d'accés a les ensenyances superiors de Disseny de la nova ordenació del sistema educatiu i el procediment de realització de la mateixa a partir de l'any 2003/2004. [2009/6979]  
Per Resolució de 10 de juny de 2003 de les Direccions Generals de Centres Docents i d'Ordenació i Innovació Educativa i Política Lingüística, es dictaren Instruccions sobre el procediment i els requisits acadèmics exigits per a concórrer a les proves d'accés a les ensenyances superiors de Disseny.  
Per Resolució de 9 de maig de 2007 de la Direcció General d'Ensenyament (DOCV núm. 5521, de 28 de maig) es va modificar, per al curs 2007/2008, la Resolució citada anteriorment, en aplicació de les modificacions introduïdes pels articles 57.2 i 69.5 de la Llei Orgànica 2/2006, de 3 de maig, d'Educació.  
Atés tot això, correspon dictar, per al curs 2009/2010, la Instrucció següent:  
Primer  
Es manté la modificació que la Resolució de 9 de maig de 2007 de la Direcció General d'Ensenyament (DOCV de 28 de maig) introduïx en l'apartat I, en l'apartat II.4, i en l'Annex II de la Resolució de 10 de juny de 2003 (DOGV de 27 de juny) per la qual es dicten instruccions sobre el procediment i els requisits acadèmics exigits per a concórrer a la prova d'accés a les ensenyances superiors de Disseny de la nova ordenació del sistema educatiu i el procediment de realització de la mateixa a partir de l'any 2003/2004.   
Segon  
Es modifica el calendari de convocatòria per al curs 2009/10 que s'indica en l'Annex V.  
El termini per a les inscripcions a les proves d'accés a les diferents especialitats i formalització de matrícula serà el que conste en el calendari de l'Annex V.  
Tercer  
Al juny, les places no cobertes segons els percentatges de reserva indicats en l'article 24 del Decret 133/2001 de 26 de juliol, es mantindran reservades i es continuaran cobrint en la convocatòria de setembre.  
Quart  
Al setembre, les places de reserva no cobertes incrementaran la resta de les quotes de manera proporcional al nombre d'aspirants inscrits, d'acord amb allò que disposa l'apartat 2 de l'article 24 del Decret 133/2001, de 26 de juliol, del Consell, pel qual s'establix el currículum de les ensenyances superiors de disseny i es regula l¡accés a dites ensenyances.  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, es podrà recórrer potestativament en reposició o caldrà plantejar directament el recurs contenciós administratiu, en els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller d'Educació en el termini d'un mes comptador des de l'endemà de la seua publicació en el Diari Oficial de la Comunitat Valenciana.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini   
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
de dos mesos comptador des de l'endemà de la seua publicació en el Diari Oficial de la Comunitat Valenciana.  
València, 29 de maig de 2009.- El director general d'Universitat i Estudis Superiors: Jesús Marí Farinós.  
ANNEX V  
Proves d'accés a les Ensenyances Superiors de Disseny  
Calendari Convocatòria Curs 2009-10  
\* Respectant les proporcions establides en el Decret 133/2001, de 26 de juliol, per a cada u dels col·lectius.